KOMMISSIONENS GENNEMFØRELSESFORORDNING (EU) Nr. 471/2011
af 16. maj 2011
om fordelingen på leverancer og direkte salg af de nationale mælkekvoter, der er fastsat for 2010/11 i bilag IX til Rådets forordning (EF) nr. 1234/2007
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen) (1), særlig artikel 69, stk. 1, sammenholdt med artikel 4, og
ud fra følgende betragtninger:
(1)
Ifølge artikel 67, stk. 2, i forordning (EF) nr. 1234/2007 kan producenterne have en eller to individuelle kvoter, en for leverancer og en anden for direkte salg, og mængderne kan kun konverteres fra den ene kvote til den anden af medlemsstatens myndighed efter behørigt begrundet anmodning fra producenten.
(2)
Ved Kommissionens forordning (EU) nr. 445/2010 af 21. maj 2010 om fordelingen på leverancer og direkte salg af de nationale mælkekvoter, der er fastsat for 2009/10 i bilag IX til Rådets forordning (EF) nr. 1234/2007 (2), fastsættes fordelingen på leverancer og direkte salg for perioden 1. april 2009 til 31. marts 2010 for alle medlemsstater.
(3)
I henhold til artikel 25, stk. 2, i Kommissionens forordning (EF) nr. 595/2004 af 30. marts 2004 om gennemførelsesbestemmelser til Rådets forordning (EF) nr. 1788/2003 om en afgift på mælk og mejeriprodukter (3) har medlemsstaterne givet meddelelse om de mængder, der efter anmodning fra producenterne er blevet definitivt konverteret fra individuelle kvoter for leverancer til direkte salg og omvendt.
(4)
De samlede nationale kvoter, der for alle medlemsstater er fastsat i punkt 1 i bilag IX til forordning (EF) nr. 1234/2007, som ændret ved Rådets forordning (EF) nr. 72/2009 (4), blev forhøjet med 1 % pr. 1. april 2010, undtagen for Italien, hvis kvote allerede var blevet forhøjet med 5 % med virkning fra den 1. april 2009. Medlemsstaterne, undtagen Italien og Malta, som ikke har noget direkte salg som del af landets nationale kvote, har givet Kommissionen meddelelse om den yderligere kvotes fordeling på leverancer og direkte salg.
(5)
Fordelingen på leverancer og direkte salg af de nationale kvoter, der er fastsat i bilag IX til forordning (EF) nr. 1234/2007 for perioden 1. april 2010 til 31. marts 2011, bør derfor fastsættes.
(6)
Da fordelingen på direkte salg og leverancer anvendes som referencegrundlag for kontrol i henhold til artikel 19-21 i forordning (EF) nr. 595/2004 og for udarbejdelsen af det årlige spørgeskema vist i bilag I til nævnte forordning, bør der fastsættes en udløbsdato for nærværende forordning efter det sidste mulige kontroltidspunkt.
(7)
Foranstaltningerne i denne forordning er i overensstemmelse med udtalelse fra Forvaltningskomitéen for den Fælles Markedsordning for Landbrugsprodukter -
VEDTAGET DENNE FORORDNING:
Artikel 1
De nationale kvoter, der er fastsat i bilag IX til forordning (EF) nr. 1234/2007 for perioden 1. april 2010 til 31. marts 2011, fordeler sig på leverancer og direkte salg som anført i bilaget til nærværende forordning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Den udløber den 30. september 2012.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 16. maj 2011.